PMIndiaData/PMIndiaSum huggingface dataset:
مرکزی کابینہ نے مین لینڈ (کوچی) اور جزائر لکشدیپ (کے ایل آئی پروجیکٹ) کے درمیان سب مرین آپٹیکل فائبر کیبل کنیکٹیوٹی منصوبے کو منظوری دی

نئی دہلی، 9 /دسمبر 2020 ۔ وزیر اعظم جناب نریندر مودی کی صدارت میں مرکزی کابینہ نے مین لینڈ (کوچی) اور جزائر لکشدیپ (کے ایل آئی پروجیکٹ) کے درمیان سب مرین آپٹیکل فائبر کیبل کنیکٹیوٹی منصوبے کو منظوری دی۔ اس پروجیکٹ میں ایک مخصوص سب مرین آپٹیکل فائبر کیبل (او ایف سی) کے ذریعے کوچی اور جزائر لکشدیپ کے 11 جزائر یعنی کاوارٹی، کالپینی، اگاتی، امینی، اینڈروتھ، منی کوائے، بنگارم، بترا، چیٹلاٹ، کلٹان اور کدمت کے درمیان ایک بلاواسطہ مواصلاتی لنک دستیاب کرانے کا تصور کیا گیا ہے۔ ممکنہ اخراجات: اس پروجیکٹ کے نفاذ کی تخمینہ لاگت 1072 کروڑ روپئے ہے، جس میں 5 برسوں کے لئے آپریشنل اخراجات بھی شامل ہیں۔ اس پروجیکٹ کو یونیورسل سروس آبلیکیشن فنڈ سے مالی مدد دستیاب کرائی جائے گی۔ اثرات: یہ ظاہر ہے کہ ٹیلی کام انفرااسٹرکچر کا فروغ ملک کی اقتصادی اور سماجی ترقی سے بہت گہرائی کے ساتھ جڑا ہوا ہے اور روزگار کے مواقع پیدا کرنے کی سمت میں ٹیلی کمیونکیشن کنیکٹیوٹی کا اہم رول ہے۔ اس مواصلاتی منصوبے کی منظوری سے جزائر لکشدیپ میں ٹیلی مواصلات سے متعلق سہولتوں میں لارج بینڈ ودتھ کی دستیابی سے کافی بہتری آئے گی۔ سب مرین کنیکٹیوٹی پروجیکٹ شہریوں کو ان کے گھر پر ہی ای- گورنینس خدمات کی ڈیلیوری میں اہم رول ادا کرے گا۔ اس کے علاوہ ماہی پروری کے شعبے کی صلاحیت سازی، ناریل پر مبنی صنعتوں، سیاحت، ٹیلی ایجوکیشن کی شکل میں تعلیم کے فروغ اور ٹیلی میڈیسین سہولیات سے حفظان صحت کے شعبے میں کافی مدد ملے گی۔ اس پروجیکٹ سے متعدد صنعتوں کے قیام، ای- کامرس سرگرمیوں کو فروغ دینے اور تعلیمی اداروں میں معلومات کے اشتراک میں کافی مدد ملے گی۔ جزائر لکشدیپ میں لوجسٹک خدمات کے لحاظ سے ایک مرکز بننے کا کافی امکان ہے۔ نفاذ سے متعلق حکمت عملی اور اہداف: بھارت سنچار نگم لمیٹڈ (بی ایس این ایل) کو اس پروجیکٹ کا نفاذ کرنے والی ایجنسی اور ٹیلی کمیونی کیشنز کنسلٹینٹ انڈیا لمیٹڈ (ٹی سی آئی ایل) کو یو ایس او ایف، محکمہ ٹیلی مواصلات کی مدد کرنے کے لئے تکنیکی صلاح کار نامزد کیا گیا ہے۔ اس پروجیکٹ کے تحت اثاثہ جات کا مالکانہ حق یو ایس او ایف کے پاس ہوگا، جو محکمہ ٹیلی مواصلات سے مالی مدد یافتہ ایجنسی ہے۔ اس پروجیکٹ کو مئی 2023 تک مکمل کرنے کا ہدف رکھا گیا ہے۔ پس منظر: بحر عرب میں واقع مرکز کے زیر انتظام علاقہ لکشدیپ میں متعدد جزائر شامل ہیں جو بھارت کے لئے اسٹریٹیجک نقطہ نظر سے کافی اہم ہیں۔ ان جزائر میں رہنے والے لوگوں کو محفوظ، مضبوط، بھروسے مند اور سستی ٹیلی کام خدمات کی دستیابی پورے ملک کے لئے اسٹریٹیجک نقطہ نظر سے انتہائی اہم ہے۔ فی الحال لکشدیپ میں ٹیلی کام کنیکٹیوٹی، سیارچیوں کے ذریعے دستیاب کرائی جارہی ہے، لیکن یہاں دستیاب بینڈ ودتھ کی صلاحیت محض 1 جی بی پی ایس ہے۔ اعداد و شمار پر مبنی خدمات دستیاب کرانے میں بینڈ ودتھ کی کمی ایک بڑی رکاوٹ ہے۔ سماج کی شمولیت پر مبنی ترقی کے لئے مناسب صلاحیت کا بینڈ ودتھ ای- حکمرانی، ای- تعلیم، ای- بینکنگ وغیرہ کے لئے پہلی ضرورت ہے۔ جزائر لکشدیپ میں بہتر ٹیلی مواصلاتی خدمات دستیاب کرانے کے لئے حکومت پہلے سے ہی پابند عہد تھی اور اسی عہد بستگی کی تکمیل کے لئے ان علاقوں میں سب مرین آپٹیکل فائبر کیبل منصوبے کی شروعات کی جارہی ہے۔ لکشدیپ میں اعلیٰ صلاحیت والی بینڈ ودتھ کی سہولت دستیاب کرایا جانا ملک میں ڈیجیٹل انڈیا کے تصور کو عملی شکل دینے اور ای- حکمرانی کے قومی مقصد کے حصول کے مطابق ہے۔
وزیر اعظم نے مزید سرمایہ کاری کی دعوت دینے پر کشمیر کی کوششوں کی تعریف کی

وزیر اعظم، جناب نریندر مودی نے جموں و کشمیر میں مزید سرمایہ کاری کی دعوت دینے کی کوششوں کی تعریف کی ہے۔ جموں و کشمیر کے لیفٹیننٹ گورنر، جناب منوج سنہا کے ٹویٹس کے تھریڈ کے جواب میں، وزیر اعظم نے ٹویٹ کیا ’’جموں و کشمیر میں مزید سرمایہ کاری کی دعوت دینے ، اور لوگوں کے لیے زیادہ سے زیادہ مواقع کو یقینی بنانے کی یہ مثالی کوششیں ہیں۔‘‘
کابینہ نے سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری  دے دی ہے

نئیدہلی 21نومبر۔مرکزی کابینہ نے ،جس کی میٹنگ کی صدارت وزیر اعظم جناب نریندر مودی نے کی سیاحت کے شعبے میں تعاون کو مستحکم بنانے کی خاطر بھارت اور فن لینڈ کے درمیان ایک مفاہمت نامے کی منظوری دے دی ہے۔ فوائد : مفاہمت نامے کے بڑ ے فوائد مندرجہ ذیل ہوں گے : سیاحت کے شعبے میں باہمی تعاون کی حوصلہ افزائی اور اسے فروغ دینے کی خاطر باہمی تعلقات کی بنیاد قائم کرنا ۔ سیاحت سے متعلق اعدادوشمار معلومات اور مہارت میں ایک دوسرے کو شریک کرنا۔ سیاحت کی پالیسی بنانے ، اسے باقاعدہ بنانے او رمعیار قائم کرنے اور عمل درآمد کےسلسلے میں تجربات میں ایک دوسرے کو شریک کرنا۔ دوروں ، میٹنگوں ،ورکشاپوں ،اجلاسوں اور جگہوں کی افادیت کا پتہ لگانے کے ذریعہ کمپنیوں اور تنظیموں کے مابین مشترکہ پروجیکٹوں آزمائشی پروجیکٹوں اور شراکتداری کی نشاندہی اور توسیع کرنا ۔ تعاون کے شعبے میں فن لینڈ اور بھارت کے ماہرین کے لئے ورکشاپوں اور دوروں کا اہتما م کرنا ۔ ہمہ قومی ترقیاتی پروگراموں اور بین الاقوامی مالی اداروں کے پورجیکٹوں کے تعلق سے ،جس میں دونوں ملکوں کو یکساں دلچسپی ہو، شراکتداری کو فروغ دینے کی حوصلہ افزائی کرنا۔ پس منظر : بھارت اور فن لینڈ کے طویل عرصے سے مضبوط سفارتی اور اقتصادی تعلقات قائم ہیں۔ دونوں ملکوں نے ، جو قائم شدہ تعلقات کو مستحکم بنانے اور مزید فروغ دینے کے خواہشمند ہیں ، ایک مفاہمت نامے پر دستخط کئے ہیں۔اس مفاہمت نامے پر جمہوریہ بھارت کی سیاحت کی وزارت اور حکومت فن لینڈ کی اقتصادی امور اور روزگار کی وزارت کے مابین دستخط کئے گئے ہیں ،جس کا مقصدسیاحت کے شعبے میں تعاون کو مستحکم بنانا ہے ۔ فن لینڈ ، بھارت کے لئے ذرائع کی منڈی کے طور پر ابھررہا ہے ۔ 2018 میں 21239 فن لینڈ کے سیاحوں نے بھارت کا دورہ کیا ۔فن لینڈ کے ساتھ مفاہمت نامے پر دستخط کئے جانے سے اس سورس مارکیٹ سے سیاحوں کی آمد میں اضافہ ہوگا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج۔رم
وزیر اعظم نے لوسر تہوار کے موقع پر لوگوں کو مبارکباد دی

وزیر اعظم جناب نریندر مودی نے لوسر تہوار کے موقع پر لوگوں کو مبارکباد دی اور نیک خواہشات پیش کی ہیں۔ وزیر اعظم نے ٹوئٹ کیا: ’’لوسر تہوار‘‘، جو لداخ میں نئے سال کے طور پر پورے جوش و خروش کے ساتھ منایا جاتا ہے، کے موقع پر سبھی کو مبارکباد۔ آج شروع ہونے والا یہ سال سبھی کی زندگی میں خوشیاں اور خوشحالی لائے۔ اس سال میں سبھی کی آرزوئیں پوری ہوں۔‘‘
وزیر اعظم 7 دسمبر کو آگرہ میٹرو پروجیکٹ کے تعمیراتی کام کا افتتاح کریں گے

نئی دہلی، 5 /دسمبر 2020 ۔ وزیر اعظم جناب نریندر مودی 7 دسمبر 2020 کو دوپہر 12:00 بجے ویڈیو کانفرنسنگ کے ذریعے آگرہ میٹرو پروجیکٹ کے تعمیراتی کام کا افتتاح کریں گے۔ آگرہ کے 15 بٹالین پی اے سی پریڈ میدان میں منعقد ہونے والے اس تقریب میں ہاؤسنگ اور شہری امور کے مرکزی وزیر جناب ہردیپ سنگھ پوری، اترپردیش کے وزیر اعلیٰ یوگی آدتیہ ناتھ اور دیگر معززین شامل ہوں گے۔ آگرہ میٹرو پروجیکٹ کے بارے میں آگرہ میٹرو پروجیکٹ 2 گلیاروں پر مشتمل ہے، جن کی کل لمبائی 29.4 کلومیٹر ہے۔ یہ گلیارے تاج محل، آگرہ کا قلعہ، سکندرا جیسے اہم سیاحتی مراکز کو ریلوے اسٹیشنوں اور بس اڈوں سے جوڑتے ہیں۔ اس پروجیکٹ سے آگرہ شہر کی آبادی کو فائدہ ہوگا اور ہر سال آگرہ آنے والے 60 لاکھ سے زیادہ سیاحوں کی ضرورتوں کی بھی تکمیل ہوگی۔ یہ پروجیکٹ تاریخی شہر آگرہ کو ماحولیات کے موافق ایک ماس ریپڈ ٹرانزٹ سسٹم فراہم کرے گا۔ اس پروجیکٹ کی تخمینہ لاگت 8379.62 کروڑ روپئے ہوگی اور اس کی تکمیل 5 برسوں میں ہوگی۔ اس سے قبل 8 مارچ 2019 کو وزیر اعظم نے ’سی سی ایس ایئرپورٹ سے منشی پلیا تک‘ 23 کلومیٹر طویل پورے شمال – جنوبی گلیارے پر لکھنؤ میٹرو کے کمرشیل آٖریشنزکا آغاز کرنے کے ساتھ ساتھ آگرہ میٹرو پروجیکٹ کا افتتاح کیا تھا۔
وزیراعظم نے راجستھان کے کوٹا میں سڑک حادثہ میں ہونےوالے جانوں کے اتلاف پر تعزیت کااظہار کیا

وزیراعظم جناب نریندرمودی نے راجستھان کے کوٹا میں سڑک حادثہ میں ہونے و الے جانوں کے اتلاف پر اپنے گہرے رنج وغم کااظہار کیا ہے۔ وزیراعظم نے متاثرین کے لئے وزیراعظم کے قومی راحت فنڈ (پی ایم این ا ٓر ایف) سے معاوضہ کو منظوری بھی دی ہے ۔ وزیراعظم کے دفتر نے ٹویٹ کیا: ‘‘راجستھان کے کوٹا میں ہونےوالا حادثہ انتہائی دردناک ہے، اس میں جن لوگوں کو اپنی جان گنوانی پڑی ہے ان کے خاندانوں کے تئیں میں اپنی تعزیت کا اظہار کرتا ہوں ۔ خدا انہیں اس بے پناہ غم کو برداشت کرنے کی طاقت عطا کرے: پی ایم’’ ‘‘کوٹا میں ہونے و الے اس سڑک حادثہ میں جاں بحق ہونےوالے افراد کے لواحقین کے لئے وزیراعظم کے قومی راحت فنڈ سے ہر ایک کو 2 لاکھ روپئے ادا کئے جائیں گے ۔ اس کے علاوہ زخمی ہونے والے افراد میں سے ہر ایک کو 50000 روپئے دیئے جائیں گے: پی ایم’’۔
کابینہ نے ڈبلیو ٹی او میں بھارت کے مستقل مشن، سنٹر فار ٹریڈ اینڈ انویسٹ منٹ لاء (انڈین انسٹی ٹیوٹ آف فارین ٹریڈ) اور سنٹر فار ٹریڈ اینڈ اکنامک انٹیگریشن (دی گریجویٹ انسٹی ٹیوٹ، جنیوا) کے درمیان مفاہمت نامہ کو منظوری دی

وزیر اعظم جناب نریندر مودی کی قیادت میں مرکزی کابینہ نے ڈبلیو ٹی او میں بھارت کے مستقل مشن (پی ایم آئی)، انڈین انسٹی ٹیوٹ آف فارین ٹریڈ کے سنٹر فار ٹریڈ اینڈ انویسٹ منٹ لاء (سی ٹی آئی ایل)، اور دی گریجویٹ انسٹی ٹیوٹ آف انٹرنیشنل اینڈ ڈیولپمنٹ اسٹڈیز، جنیوا کے اندر سنٹر فار ٹریڈ اینڈ اکنامک انٹیگریشن (سی ٹی ای آئی) کے درمیان مفاہمت نامہ (ایم او یو) پر دستخط کرنے کو منظوری دے دی ہے۔ فوائد: دی گریجویٹ انسٹی ٹیوٹ آف انٹرنیشنل اینڈ ڈیولپمنٹ اسٹڈیز، جنیوا کے سی ٹی ای آئی کے ساتھ مفاہمت نامہ سی ٹی آئی ایل اور ڈپارٹمنٹ آف کامرس کے ملازمین کو بین الاقوامی تجارت اور سرمایہ کاری کے قانون کے شعبے میں بیش قیمتی تعلیمی اور تحقیقی مواقع فراہم کرے گا۔ اس کے علاوہ، بین الاقوامی تجارت کے عصری موضوعات پر ڈی او سی اہلکاروں، سی ٹی آئی ایل محققین اور ماہرین تعلیم کی تفہیم میں اضافہ کرنے اور بین الاقوامی تجارت اور سرمایہ کاری کے قانون میں بھارت کی پوزیشن کے لیے امداد حاصل کرنے کی خاطر ایم او یو کے تحت صلاحیت سازی کے پروگرام یا سرگرمیاں چلائی جائیں گی۔ سی ٹی ای آئی کے ساتھ ایم او یو کے تحت یہ مجوزہ اشتراک نوعیت کے لحاظ سے تعلیمی ہے جس کے تحت بھارت کے محققین اور ماہرین تعلیم، بشمول سی ٹی آئی ایل اور ڈپارٹمنٹ آف کامرس اور دیگر سرکاری ایجنسیوں کے ملازمین صلاحیت سازی اور تحقیق کی جانب مائل سرگرمیوں سے فائدہ حاصل کر سکیں گے۔ اس سے بین الاقوامی تجارت سے متعلق مذاکرات اور تنازعات کے حل سے متعلق متعدد امور پر بھارت کی پوزیشن بنانے میں مدد ملے گی۔ تفصیلات: بھارت، سوئٹزر لینڈ اور دیگر ممالک کے ماہرین تعلیم، پریکٹشنرز، منصف، پالیسی ساز، اور طلباء کے درمیان اشتراک سے بین الاقوامی تجارت اور سرمایہ کاری کے قانون اور متعلقہ موضوعات کے ابھرتے ہوئے اور نئے شعبوں میں تکنیکی اور بہتر تفہیم پیدا کرنے میں مدد ملے گی۔ یہ مفاہمت نامہ تین سال تک نافذ العمل رہے گا۔
وزیر اعظم نے مہاراجہ سورج مل کی جینتی پر انھیں خراج عقیدت پیش کیا

وزیر اعظم جناب نریندر مودی نے، مہاراجہ سورج مل کو ان کی جینتی کے موقع پر خراج عقیدت پیش کیا ہے۔ ایک ٹوئٹ میں وزیر اعظم نے کہا؛ ’’عظیم یودھااورعوام الناس کے لیے اپنی زندگی وقف کرنے والے مہاراجہ سورج مل جی کو ان کی جینتی پر میرا شت-شت نمن۔‘‘ "महान योद्धा और जन-जन के लिए अपना जीवन समर्पित करने वाले महाराजा सूरजमल जी को उनकी जयंती पर मेरा शत-शत नमन।" ۔۔۔۔۔۔۔۔۔۔۔ ش ح۔ا ع۔ر ا۔
وزیراعظم نے سابق فوجیوں سے خطاب کیا، قومی وار میموریل، قوم کے نام وقف کیا

نئی دہلی، 26 فروری ، وزیراعظم نریندر مودی نے آج نئی دہلی میں قومی وار میموریل ، قوم کے نام وقف کرنے کے لئے ہمیشہ روشن رہنے والی مشعل کو روشن کیا۔ اس سے پہلے سابق فوجیوں کی ایک وسیع ریلی سے خطاب کرتے ہوئے وزیراعظم نے کہا کہ یہ لاکھوں فوجیوں کی بہادری اور خود کو وقف کردینے کا نتیجہ ہے کہ بھارتی فوج کو آج دنیا کی سب سے مضبوط افواج میں سے ایک ماناجاتا ہے۔ وزیراعظم نے کہا کہ دشمنوں کے خلاف اور قدرتی آفات سے نمٹنے کے لئے ہمارے جاں باز فوجی، پیش پیش رہتے ہیں۔ وزیراعظم نے پلوامہ دہشت گردانہ حملے میں شہید ہونے والے سی آر پی ایف جوانوں کی شہادت کو یاد کیا۔ انہوں نے ملک کی حفاظت کرتے ہوئے اپنی جانوں کی قربانی دینے والے سبھی شہیدوں کو خراج عقیدت پیش کیا۔ انہوں نے کہا کہ آج دنیا بھر میں ، نئے بھارت کی قدر میں اضافہ ہوا ہے۔ یہ سب اس کی مسلح فوجوں میں بڑے اقدامات کی وجہ سے ممکن ہوا ہے۔ انہوں نے قومی وار میموریل اور قومی سمر میموریل کو قوم کے نام وقف کرنے پر خوشی کااظہار کیا۔ وزیراعظم نے وضاحت کی کہ مرکزی حکومت نے فوجیوں اور سابقہ فوجیوں کو ‘‘ ون رینک ،ون پنشن’’ فراہم کرانے کا اپنا عزم پورا کیا ہے۔ انہوں نے کہا کہ او آر او پی کے نتیجے میں پنشن میں چالیس فیصد تک کا اضافہ کیا گیا اور 2014 کے مقابلے، فوجیوں کی اجرت میں 55 فیصد تک کااضافہ کیا گیا ہے۔ وزیراعظم نے وضاحت کی سپر اسپیشلٹی اسپتال کی مانگ ہوتی رہی ہے۔ اس ضمن میں انہوں نے اعلان کیا کہ تین سپر اسپیشلٹی اسپتال بنائے جائیں گے۔ مسلح فوجوں کے لئے حکومت کے دیگر اقدامات کی مثال دیتے ہوئے وزیراعظم نے کہا کہ فوج کا دن، بحریہ کا دن اور فضائیہ کے دن کے موقعوں پر فوجیوں کی اختراعات کی حوصلہ افزائی کی جارہی ہے۔ انہوں نے 15 اگست 2017 کو شروع کئے جانے والے بہادری کے انعامات سے متعلق پورٹل کابھی ذکر کیا۔ انہوں نے کہاکہ خواتین کو اب جنگجو پائلٹ بننے کے موقع مل رہے ہیں۔ وزیراعظم نے کہا کہ دفاعی خریداری کی پورے ایکونظام میں تبدیلی کی شروعات کردی گئی ہے۔ انہوں نے کہا کہ سرکار کانظریہ شفاف اور برابر کا موقع فراہم کرنا رہا ہے۔ انہوں نے میک ان انڈیا کو فروغ دیئے جانے کے موضوع پر زور دیا۔ وزیر اعظم نے کہا کہ بھارتی فوج نے اقوام متحدہ کے70 بڑے امن مشقوں میں سے 50 مشقوں میں شرکت کی ہے۔ تقریباً 2 لاکھ فوجی ان کارروائیوں کا حصہ رہے ہیں۔ انہوں نے کہا کہ بھارتی بحریہ کے ذریعہ 2016 میں منعقد بین الاقوامی جہازی بیڑا جائزے میں50 ملکوں کےبحریہ نے حصہ لیا۔ انہوں نے کہاکہ ہماری مسلح فوجیں، ہرسال، دوست ملکوں کے فوجوں کے ساتھ اوسط طریقے سے 10 بڑی مشترکہ مشقیں کررہے ہیں۔ انہوں نے کہا کہ بحر ہند میں قزاقی میں خاطر خواہ کمی، کافی حد تک بھارتی فوج کے اختیارات اور ہماری بین الاقوامی شراکت داروں کے سبب آئی ہے۔ وزیراعظم نے 1.86 لاکھ بلٹ پروف جیکٹ کی پرانی مانگ کا ذکر کرتے ہوئے کہا کہ مرکزی حکومت نے ساڑھے چار برس میں 2.30 لاکھ بلٹ پروف جیکٹوں کی خریداری کی ہے۔ انہوں نے کہا کہ مرکزی حکومت بھارتی فوج کو جدید طیاروں ، ہیلی کاپٹروں، آبدوزوں، جہازوں اور ہتھیاروں کے ذخیرے سے لیس کررہی ہے۔ انہوں نے کہا کہ کافی وقت سے زیر التوا فیصلے، قومی مفاد میں لئے جارہے ہیں۔ وزیراعظم نے کہا کہ قومی وار میموریل کے اضافی قومی پولیس میموریل بھی قائم کیا گیا ہے۔ مرکزی حکومت نے سردار پٹیل، بابا صاحب امبیڈ کر اور نیتا جی سبھاش چندر بوس سمیت، عظیم قومی رہنماؤں کو تسلیم کیا ہے۔ انہوں نے کہاکہ مرکزی حکومت، قومی مفاد کو، سب سے اوپر رکھتے ہوئے فیصلے کرناجاری رکھے گی۔
مہاتماگاندھی اورلال بہادرشاستری کے یوم پیدائش پروزیراعظم کا خراج عقیدت

نئی دہلی ،2اکتوبر :وزیراعظم ، جناب نریندرمودی نے مہاتماگاندھی اورلال بہادرشاستری کو ان کی پیدائش کی سالگرہ پرخراج عقیدت پیش کیاہے ۔ گاندھی جی کے یوم پیدائش پرانھیں خراج عقیدت پیش کرتے ہوئے وزیراعظم نے کہاہے کہ گاندھی جینتی کے موقع پربابائے قوم کو صدہاسلام ۔آج سے ہم محترم باپوکے 150ویں پیدائش کے سال میں داخل ہورہے ہیں ان کے خوابوں کو شر مندہ ٔ تعبیرکرنے کے لئے ہم سبھی کے پاس یہ ایک بہت بڑا موقع دستیاب ہے ۔ لال بہادرشاستری کوخراج عقیدت پیش کرتے ہوئے وزیراعظم نے کہاہے کہ متین شخصیت ، کامیاب قیادت اور بلندحوصلے کی علامت لال بہادرشاستری جی کو ان کے یوم پیدائش کے موقع پر منکسرانہ خراج عقیدت ۔
وزیراعظم نے نوراتری پر اہل وطن کو مبارکباد پیش کی

نئی دلّی ، 02 اپریل، 2022/ وزیراعظم جناب نریندر مودی نے ، نوراتری کے مقدس موقع پر لوگوں کو مبارکباد پیش کی ہے۔ اپنے ایک ٹوئیٹ میں وزیراعظم نے: ’’تمام اہل وطن کو نوراتری کی مبارکباد۔ قوت و طاقت کی عبادت کا یہ تہوار ہر کسی کی زندگی میں نئی توانائی لائے۔‘‘ "सभी देशवासियों को नवरात्रि की बधाई। शक्ति की उपासना का यह पर्व हर किसी के जीवन में नई ऊर्जा का संचार करे।"
وزیر اعظم جناب نریندر مودی اور جمہوریہ کوریا کے صدر، عزت مآب مون جائے-اِن کے درمیان فون کال

نئی دہلی، 21 اکتوبر: وزیر اعظم جناب نریندر مودی نے آج صبح جمہوریہ کوریا کے صدر، عزت مآب مون جائے-اِن سے فون پر بات کی۔ دونوں لیڈران نے کووڈ-19 وبائی امراض کے خلاف لڑائی میں پیش رفت، بین الاقوامی قدر کے سلسلے میں جاری تبدیلی، شفاف، ترقی کی جانب مائل اور ضابطوں پر مبنی عالمی تجارتی نظام کی حفاظت، اور عالمی تجارتی تنظیم کے اہم رول سمیت اہم عالمی پیش رفتوں کا جائزہ لیا۔ دونوں لیڈران نے درج بالا امور پر ایک دوسرے کے رابطہ میں رہنے ، اور تمام شعبوں میں دو طرفہ تعاون کو آگے بڑھانے پر اتفاق کیا۔
انٹرنیشنل ٹائیگر ڈے کے موقع پر وزیراعظم نے شیروں کے تحفظ سے متعلق کارکنان کی کوششوں کی ستائش کی

وزیراعظم جناب نریندر مودی نے انٹرنیشنل ٹائیگر ڈے کے موقع پر شیروں کے تحفظ سے متعلق کارکنان کی کوششوں کی ستائش کی۔ وزیراعظم نے ٹوئیٹ کیا؛ ‘‘انٹرنیشنل ٹائیگر ڈے کے موقع پر، میں اُن سبھی لوگوں کی ستائش کرتا ہوں، جو شیروں کے تحفظ کے لئے سرگرمی کے ساتھ کام کر رہے ہیں۔ آپ کو یہ جان کر فخر ہوگا کہ بھارت میں شیروں کے لئے 52 محفوظ مقامات ہیں، جو کہ 75 ہزار مربع کلو میٹر کے رقبے میں پھیلے ہوئے ہیں۔ شیروں کے تحفظ میں مقامی باشندوں کو شامل کرنے کے لئے اختراعی اقدا مات کئے جارہے ہیں۔’’
سری لنکا کے وزیر خزانہ محترم باسل راج پکشے نے وزیر اعظم جناب نریندر مودی سے ملاقات کی

نئی دہلی، 16 مارچ 2022: سری لنکا کے وزیر خزانہ محترم باسل راج پکشے ، جو نئی دہلی کے سرکاری دورے پر ہیں، نے آج وزیر اعظم جناب نریندر مودی سے ملاقات کی۔ وزیر خزانہ راج پکشے نے وزیر اعظم کو باہمی اقتصادی تعاون میں اضافہ کے لیے دونوں ممالک کی جانب سے کیے جارہے اقدامات کے بارے میں آگاہ کیا اور سری لنکائی معیشت کے لیے بھارت کے ذریعہ دیے گئے تعان کے لیے شکریہ ادا کیا۔ وزیر اعظم نے بھارت کی ’ہمسائے کو اولیت‘ پالیسی میں سری لنکا کو حاصل مرکزی کردار اور اس کے ساگر (خطہ میں سب کے لیے سلامتی اور نمو) نظریہ کے بارے میں بات کی۔ انہوں نے اس امر کا اعادہ کیا کہ بھارت سری لنکا کے دوست عوام کے ساتھ کھڑا رہے گا۔ وزیر خزانہ راج پکشے نے ثقافتی شعبہ سمیت دونوں ممالک کے عوام سے عوام کے درمیان گہرے تعلقات کا ذکر کیا۔ وزیر اعظم نےبدھسٹ اور راماین سیاحتی شعبہ کے مشترکہ فروغ سمیت سیاحوں کی آمد میں اضافہ کے مضمرات کی جانب اشارہ کیا۔
اسلامی جمہوریۂ ایران کے وزیرخارجہ نے وزیراعظم سے ملاقات کی

اسلامی جمہوریہ ایران کے وزیر خارجہ عزت مآب حسین امیر عبداللہیان ، جو ہندوستان کے سرکاری دورے پر آئے ہوئے ہیں ، انہوں نے آج وزیراعظم جناب نریندر مودی سے خیرسگالی کے طور پر ملاقات کی ۔ معزز مہمان کا خیر مقدم کرتے ہوئے ، وزیراعظم نے ہندوستان اورایران کے درمیان طویل مدتی تہذیبی اور ثقافتی رشتوں کا گرمجوشانہ طورپر ذکر کیا۔ دونوں رہنماؤ ں نے اس وقت جاری دوطرفہ تعاون پر مبنی اقدامات کے حوالے سے تبادلہ خیال کیا۔ وزیراعظم نے اس بات پر زور دیا کہ دونوں ملکوں کو کووڈ کے بعد کے دور میں تبادلوں میں تیزی لانے کے لئے کام کرنا چاہئے ۔ وزیراعظم نے ایرانی وزیرخارجہ سے درخواست کی کہ وہ عزت مآب صدر ایران جناب ابراہیم رئیسی کو ان کا تہنیتی پیغام پہنچا دیں اور یہ کہ وہ کسی نزدیکی تاریخ میں ایرانی صدر سے ملاقات کرنے کی تمنارکھتے ہیں ۔
وزیر اعظم ایمس میں اہم پروجیکٹوں کا سنگ بنیاد رکھیں گے

نئی دہلی،28 جون 2018؍وزیر اعظم جناب نریندر مودی 29 جون 2018ء کو نئی دہلی میں آل انڈیا انسٹی ٹیوٹ آف میڈیکل سائنسز (ایمس) کا دورہ کریں گے۔ وہ ایمس میں معمر افراد کے لئے نیشنل سینٹر کا سنگ بنیاد رکھیں گے۔یہ مرکز معمر افراد کو بہت سی خصوصی صحت خدمات فراہم کرے گا۔ اس میں جنرل وارڈ کے طورپر 200 بستر ہوں گے۔ اسی دن وزیر اعظم صفدر جنگ اسپتال میں 555 بستروں والے سپر اسپیشلٹی بلاک کا افتتاح کریں گے۔ وہ صفدر جنگ اسپتال میں 500 بستروں والے نئے ایمرجنسی بلاک کو وقف کرنے کی رسم بھی انجام دیں گے۔اس کے علاوہ وہ ایمس میں 300 بستروں والے پاور گرڈ وشرام سدن اور ایمس انصاری نگر اور ٹراما سینٹر کے مابین ایک ٹنل کو وقف کرنے کی رسم بھی انجام دیں گے۔ اس ٹنل میں موٹر گاڑیاں چل سکتی ہیں۔ م ن۔ج۔ن ع
بھارت – ویتنام رہنماؤں کی ورچوئل سمٹ

نئی دہلی،21دسمبر ،2020 / وزیراعظم جناب نریندر مودی نے سوشلسٹ ریپبلک آف ویتنام کے وزیراعظم عزت مآب جناب نیو یِن شوان پھوک کے ساتھ ایک ورچوئل میٹنگ کی۔ دونوں وزرائے اعظم نے جاری دو طرفہ تعاون کے اقدام کا جائزہ لیا اور علاقائی و عالمی معاملات پر بات چیت کی۔ امن ، خوشحالی اور عوام کے لیے ایک مشترکہ خاکے کو جو ایک دستاویز ہے سمٹ کے دوران منظور کیا گیا، جس کا مقصد بھارت – ویتنام کے درمیان جامع اہم شراکت داری کے مستقبل کے فروغ کی رہنمائی کرنا ہے۔ دونوں رہنماؤں نے اس مشترکہ خاکے پر عمل درآمد کے لیے 2021 سے 2023 کی مدت کے لیے ایک لائحہ عمل پر دستخط کیے جانے کا خیرمقدم بھی کیا۔ رہنماؤں نے سرگرمیوں کے سبھی شعبوں میں دوطرفہ تعاون میں اضافہ کرنے کی اہمیت پر زور دیا۔ انہوں نے ایک دوسرے کی قومی ترقیاتی ترجیحات میں مدد دینے اور ایک پرامن، مستحکم، محفوظ ، آزاد، کھلے، اور اصولوں پر مبنی بھارت – بحرالکاہل خطے کے مشترکہ مقصد کی جانب مل کر کام کرنے سے اتفاق کیا۔ انہوں نے کووڈ – 19 عالمی وبا سمیت مشترکہ عالمی چیلنجوں سے نمٹنے کے لیے تعاون کو استحکام دینے کی غرض سے اپنے عزم کو دوہرایا۔ انہوں نے عالمی وبا کی روک تھام کے لیے ویکسین کی فراہمی کو یقینی بنانے کی غرض سے سرگرم تعاون کو برقرار رکھنے سے اتفاق کیا۔ بہت سے عالمی اور علاقائی معاملات پر نظریات کے انضمام کی بنیاد پر رہنماؤں نے فیصلہ کیا کہ بھارت اور ویتنام اقوام متحدہ کی سلامتی کونسل سمیت جہاں وہ 2021 میں مل کر کام کریں گے، کثیر ملکی فورموں میں قریبی تال میل رکھیں گے۔ ۔ وزرائے اعظم نے خطے میں سب کے لیے مشترکہ سلامتی، خوشحالی اور ترقی حاصل کرنے کے لیے بھارت کے ، بھارت – بحرالکاہل سمندری اقدامات اور بھارت – بحرالکاہل سے متعلق آسیان کے خاکے کے درمیان انضمام پر مبنی بحری شعبے میں نئے اور قابل عمل اشتراک کے موقعے تلاش کرنے سے اتفاق کیا۔ وزیراعظم نے فوری اثر رکھنے والے پروجیکٹوں آئی ٹی ای سی اور ای- آئی ٹی ای سی اقدام، پی ایچ ڈی فیلوشپ نیز ویتنام کی ایس ڈی جی ، ڈیجیٹل کنکٹیویٹی اور وراثتی تحفظ کی کوششوں جیسے اقدامات کر کے ویتنام کے ساتھ اس کی ترقی اور صلاحیت سازی میں اشتراک کرنے کے بھارت کے عزم کو دوہرایا۔ دونوں وزرائے اعظم نے حکومت ہند کی طرف سے ویتنام کو دیئے گیے 100 ملین امریکی ڈالر کے دفاعی پر کامیاب عمل درآمد اور ویتنام کے نِن تھوان صوبے میں مقامی آبادی کے فائدے کے لیے بھارت کی طرف سے دی جانے والی امداد والے سات ترقیاتی پروجیکٹوں کی تکمیل کو سراہا۔ وزیراعظم نے ویتنام میں مائی سن ٹیمپل کامپلیکس کی بحالی اور تحفظ کے کام کے بارے میں خاص اطمینان کا اظہار کیا، جو بھارت کے محکمۂ آثار قدیمہ نے حال ہی میں انجام دیا ہے اور ویتنام کے ساتھ اسی طرح کے دیگر پروجیکٹوں میں کام کی پیشکش کی۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
کابینہ نے بھوپال میں ذہنی صحت کی باز آبادکاری کے ایک قومی انسٹی ٹیوٹ کے قیام کو منظوری دی

نئی دہلی،16 مئی / وزیراعظم جناب نریندر مودی کی زیر صدارت مرکزی کابینہ نے معذور افراد کی مختاری کے محکمے کے زیر نگرانی سوسائٹیز رجسٹریشن ایکٹ ، 1860 کے تحت بھوپال میں ایک سوسائٹی کے طور پر ذہنی صحت کی باز آبادکاری کے قومی انسٹی ٹیوٹ (این آئی ایم ایچ آر)کے قیام کو منظوری دی ہے۔ پہلے تین سالوں میں اس پروجیکٹ کی تخمینہ مجموعی لاگت 179.54 کروڑ روپے ہے۔ اس میں 128.54 کروڑ روپے کے غیر تکریری اخراجات اور 51 کروڑ روپے کے تکریری اخراجات شامل ہیں۔ مرکزی کابینہ نے جوائنٹ سکریٹری سطح کے تین عہدے تخلیق کرنے کی تجویز کو بھی منظوری دے دی ہے۔ جس میں ایک عہدہ انسٹی ٹیوٹ کے ڈائریکٹر اور دو عہدے پروفیسر کے شامل ہیں۔ این آئی ایم ایچ آر کا اہم مقصد ذہنی طور پر بیمار افراد کو بازآباد کاری کی خدمات فراہم کرنا ، ذہنی صحت کی بازآبادکاری کے شعبے میں صلاحیت کو فروغ دینا ، پالیسی مرتب کرنا اور ذہنی صحت بازآبادکاری کے شعبے میں جدید تحقیق کرنا ہے۔ اس ادارے کے 9 محکمہ ؍ مراکز ہوں گے اور ڈپلوما ، سرٹیفکیٹ ، گریجویٹ ، پوسٹ گریجویٹ ، ایم فل ، ڈگری کے بارہ کورس ذہنی صحت کی بازآبادکاری سے متعلق کرائے جائیں گے۔ 5 سال کے عرصے کے اندر مختلف کورسوں میں طلبا کے داخلوں کی تعداد 400 سےز یادہ ہونے کی امید ہے۔ مدھیہ پردیش کی حکومت نے اس ادارے کے قیام کے لئے بھوپال میں 5 ایکڑ زمین الاٹ کی ہے۔یہ ادارہ دو مرحلوں میں تین برس میں مکمل کیا جائے گا۔ دو سال کے اندر ادار ے کا سول اور بجلی کا کام مکمل کر لیا جائے گا۔ این آئی ایم ایچ آر ذہن صحت بازآبادکاری کے شعبےمیں ملک میں اپنی نوعیت کا پہلا ادارہ ہوگا۔
وزیر اعظم نے معروف تیلگو فلمی نغمہ نگار سری وینیلا سیتھاراما شاستری کے انتقال پر تعزیت کا اظہار کیا

وزیراعظم جناب نریندر مودی نے معروف تیلگو فلمی نغمہ نگار اور پدم شری ایوارڈ یافتہ سری وینیلا سیتھاراما شاستری کے انتقال پر گہرے صدمے کا اظہار کیا ہے۔ ایک ٹویٹ پیغام میں وزیر اعظم نے کہا: "عالی مرتبت سری وینیلا سیتھاراما ساستری کے انتقال سے گہرا دکھ ہوا ہے۔ ان کی شاعرانہ تب و تاب اور ہمہ گیریت کا مشاعدہ ان کی متعدد تصانیف سے کیا جاسکتا ہے۔ انھوں نے تیلگو کو مقبول بنانے کے لیے ان تھک کوششیں کیں۔ ان کے اہل خانہ اور دوستوں سے گہری تعزیت۔ اوم شانتی۔"
وزیر اعظم نے زچگی کی شرح اموات میں نمایاں کمی کی ستائش کی

وزیراعظم جناب نریندر مودی نے زچگی کی شرح اموات میں نمایاں کمی کی ستائش کی ہے جو 2014-16 میں 130 فی لاکھ زندہ ولادتوں سے کم ہو کر 2018-20 میں فی لاکھ زندہ ولادتوں تک 97 آگئی ہے۔ وزیر اعظم نے اس بات پر زور دیا کہ خواتین کو بااختیار بنانے سے متعلق تمام پہلو بہت مضبوط ہیں۔ مرکزی وزیر صحت اور خاندانی بہبود ڈاکٹر منسکھ منڈاویا کے ایک ٹویٹ کے حوالے سے وزیر اعظم نے ٹویٹ کیا: "یہ ایک بہت حوصلہ افزا رجحان ہے۔ اس تبدیلی کو دیکھ کر خوشی ہوئی۔ خواتین کو بااختیار بنانے سے متعلق تمام پہلوؤں کو آگے بڑھانے پر ہمارا زور بہت مضبوط ہے۔"
وزیر اعظم نے 75 فیصد بالغان کی مکمل ٹیکہ کاری پر مسرت کا اظہار کیا

نئی دہلی، 30 جنوری 2022: وزیر اعظم جناب نریندر مودی نے 75 فیصد بالغان کی مکمل ٹیکہ کاری پر مسرت کا اظہار کیا ہے۔ صحت و کنبہ بہبود کے مرکزی وزیر ڈاکٹر من سکھ مانڈویہ کے ذریعہ کیے گئے ٹوئیٹ پر ردعمل کا اظہار کرتے ہوئے وزیر اعظم نے کہا؛ ’’75 فیصد بالغان کی مکمل طور پر ٹیکہ کاری ہو چکی ہے۔ اس غیر معمولی کارنامے کے لیے ہمارے شہریوں کو مبارکباد۔ ان تمام لوگوں پر فخر ہے جو ہماری ٹیکہ کاری مہم کو کامیاب بنارہے ہیں۔‘‘
پی ایم نے بیتول، ایم پی میں ایک حادثےمیں ہونے والے جانی نقصان پر تعزیت کی

وزیر اعظم جناب نریندر مودی نے مدھیہ پردیش کے بیتول میں ایک حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ جناب مودی نے متاثرین کے لیے وزیر اعظم کے قومی ریلیف فنڈ (پی ایم این آر ایف) سے معاوضہ کی رقم کا بھی اعلان کیا ہے۔ وزیر اعظم کے دفتر نے ٹویٹ کیا؛ ‘‘بیتول، ایم پی میں ایک حادثے کی وجہ سے ہونے والے جانی نقصان سے غمزدہ ہوں۔ سوگوار خاندانوں سے تعزیت۔ زخمیوں کی جلد صحت یابی کے لئے دعا ہے ۔ پی ایم این آر ایف کی طرف سے جاں بحق ہونے والے افراد کے لواحقین کو 2 لاکھ روپے کی معاوضہ کی رقم دی جائے گی۔ زخمیوں کو 50 ہزار روپے دیے جائیں گے’’: وزیراعظم